Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: a 31/1999. (VIII. 6.) EüM—FVM együttes rendelethez
Paragraph Index: 627

3. A vizsgálat kivitelezése 3.1. Minden vizsgálatot egyedi módon kell azonosítani, és minden, a szóban forgó vizsgálathoz tartozó tételt meg kell jelölni ezzel az azonosítással. A vizsgálatból származó mintákat az eredetiségük igazolására azonosítani kell. A minta azonosítása a vizsgálat szerint követhető legyen. 3.2. A vizsgálatot a vizsgálati terv szerint kell lefolytatni. 3.3. A vizsgálat lefolytatása során nyert összes adatot közvetlenül, azonnal, pontosan és olvashatóan fel kell jegyeznie az ezzel megbízott személynek. A feljegyzéseket alá kell írni vagy kézjeggyel ellátni, és az időpontot is meg kell jelölni. 3.4. Ha bármely változtatást eszközölnek a nyers adatokban, az előző bejegyzést nem szabad kitörölni, a változtatás okát meg kell indokolni, és a változtatást végző személynek azt kézjegyével és dátummal kell ellátnia. 3.5. Ha az adatok direkt számítógép betáplálással kerülnek be a rendszerbe, ezeket azonosítani kell a betáplálás (input) idejében az adatok beviteléért felelős személynek. A számítógéprendszert úgy kell kialakítani, hogy az audit minden változatát megőrizze, mutassa az összes változtatást anélkül, hogy az eredeti adatokat háttérbe szorítaná. A megváltoztatott adatokat kapcsolatba kell hozni azokkal a személyekkel, akik a változtatásokat végezték oly módon, hogy elektromos aláírásokat alkalmaznak dátummal ellátva. A változtatások okát meg kell adni.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes